Fantasyland ialah kawasan dalam Disneyland yang dikatakan oleh Walt Disney, ""Muda-mudi yang mana tidak pernah mengidamkan untuk terbang bersama Peter Pan di angkasa London yang diterangi bulan, atau terserembab ke dalam Wonderland yang dikunjungi oleh Alice. Di Fantasyland, kisah-kisah klasik zaman muda semua orang sudah menjadi kenyataan untuk disertai oleh muda-mudi tak kira usia."" Fantasyland pada asalnya bergayakan tapak pesta Eropah zaman pertengahan, tetapi setelah diubah suai pada tahun 1983, rupanya seakan-akan perkampungan Bavaria. Antara tarikannya termasuk dark ride, King Arthur Carrousel, dan tunggangan kanak-kanak.

Mengikut sejarah tarian Zapin, pada mulanya tarian ini adalah sebagai tarian hiburan di istana setelah dibawa dari Hadramaut, Yaman oleh para pedagang Arab pada awal abad ke-16. Pada masa itu negeri Johor menjadi pengganti kepada peranan Melaka sebagai sebuah entrepot antarabangsa pada kurun ke-16.

Pada 25 Julai, AZ memenangi Piala Super Belanda dengan membelasah SC Heerenveen 5–1 dalam perlawanan akhir. Moreno membuat debut di pentas Eropah dalam Liga Juara-Juara pada 16 September, tewas 1-0 kepada Olympiakos. Pada 7 Februari 2010, Moreno menjaringkan gol kemenangan Alkmaar apabila menanduk masuk dari sepakan penjuru pada minit ke-87 menetnang Feyenoord, AZ menang 2–1.

Kampung Alor Tok Chik merupakan sebuah kampung yang terletak di Jitra, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.

Sarin memiliki kemeruapan (kadar keupayaan sesuatu bahan bertukar menjadi gas atau wap) tinggi relatif kepada agen saraf yang sama; justeru, amat berbahaya jika dihidu dan kepekatan pada tahap wap pun dapat menmbusi kulit. Pakaian seseorang dapat melepaskan Sarin bagi tempoh lebih kurang 30 minit selepas ia terkena gas Sarin, dan ini boleh membawa kepada pendedahan kepada orang lain. Orang yang diresapi dos yang tidak membawa maut akan tetapi lambat menerima bantuan perubatan boleh mengalami kerosakan sistem saraf yang kekal.

Mohammed VI, (Bahasa Arab: محمد السادس‎) (lahir 21 Ogos 1963) adalah sekarang Raja Maghribi dan diri dilantik Amir al-Mukminin (panglima yang setia). Beliau menaiki takhta pada 23 Julai, 1999 atas kematian bapanya.

Hitoshi Sakimoto merupakan komposer muzik permainan video ini apabila Nobuo Uematsu meninggalkan Square Enix pada tahun 2004. Angela Aki telah menyanyikan lagu tema permainan ini, ""Kiss Me Good-bye"", yang ditulis oleh Nobuo Uematsu. Taro Hakase, seorang violinis, juga menggubah dan memainkan lagu instrumental permainan ini, ""Symphonic Poem ""Hope"""".

Gomer adalah anak pertama Yafet seperti yang disebutkan dalam Kitab Kejadian dalam Kitab Suci Ibrani. Setelah insiden Menara Babel, Gomer dan keluarganya bermigrasi ke utara dari Shinar melintasi Gunung Urartu dan menetap di sekitar pergunungan Kaukasus antara Laut Hitam dan Laut Kaspia.